सेेमेस्टर परीक्षा : दूसरे दिन भी ऑनलाइन लिंक नहीं लिंक
अधिसूचना के दूसरे दिन मंगलवार को भी विक्रम यूनिवर्सिटी की ऑनलाइन परीक्षा आवेदन लिंक नहीं खुली। आवेदकों को भटकना पड़ा। दूसरे, चौथे और छठे सेमेस्टर की परीक्षा में जिलेभर से 12 हजार 500 परीक्षार्थियों को आवेदन करना है। इन कोर्स की परीक्षा 15 अप्रैल से शुरू होना बताई जा रही है।
शिक्षण सत्र 2016-17 के तहत स्नातक और स्नातकोत्तर में कॉमर्स, आर्ट्स, साइंस, सेल्फ फाइनेंस कोर्स के बीबीए, बीसीए में परीक्षा आवेदन दूसरे दिन भी नहीं हो पाए। मंदसौर लीड कॉलेज व अन्य परीक्षा केंद्रों पर रेगुलर, प्राइवेट, एटीकेटी पात्रता वाले विद्यार्थी भी शामिल होंगे। 15 अप्रैल से संभावित परीक्षा के मद्देनजर कॉलेज में सीसीई, प्रेक्टिकल, प्रोजेक्ट पर काम शुरू है। इसके अंकों को सेमेस्टर परीक्षा के मुख्य अंकों में भी जोड़ा जाना है। लिंक अब तक नहीं खुलने के कारण आवेदन की शुरुआत ही नहीं हो पाई है। लीड कॉलेज प्रभारी प्राचार्य डॉ. बीआर नलवाया ने बताया यूनिवर्सिटी परीक्षा विभाग में संपर्क किया, वहां से मामला प्रक्रिया में होना बताया है। संभवत: 2-3 दिनों में निराकरण हो जाएगा।
hin_Deva hin_Deva hin_Deva